
Na podlagi 4. člena Zakona o volilni in referendumski kampanji Uradni list RS, št. 41/07, 103/07 – ZPolS-D, 11/11, 28/11 – odl. US in 98/13) Občina Jesenice objavlja

PRAVILA IN POGOJE ZA UPORABO POSLOVNIH PROSTOROV IN JAVNIH POVRŠIN V LASTI OBČINE JESENICE ZA IZVAJANJE PREDVOLILNIH SHODOV V ČASU VOLILNE KAMPANJE ZA LOKALNE VOLITVE 2026


1. člen

S temi pravili se določajo pogoji, način in postopek občasne uporabe poslovnih prostorov in javnih površin v lasti Občine Jesenice za izvajanje predvolilnih shodov, povezanih z volilno kampanjo za redne volitve v občinski svet in redne volitve župana za lokalne volitve 2026.

2. člen

Občina Jesenice omogoča organizatorjem volilne kampanje za namen organiziranja predvolilnih shodov v času trajanja volilne kampanje občasno uporabo naslednjih poslovnih prostorov in javnih površin, ki so v lasti Občine Jesenice:
· banketna dvorana Kolpern,
· konferenčna dvorana Kolpern,
· dvorana v prostorih Gledališča Toneta Čufarja,
· dvorana v prostorih Kina Železar,
· sejna soba v prostorih Športne dvorane Podmežakla,
· dvorana na Blejski Dobravi,
· Trg prijateljstva,
· prireditveni prostor na Trgu Toneta Čufarja.

Organizator volilne kampanje lahko predlaga tudi drug poslovni prostor ali javno površino. Pobuda se obravnava in odobri v skladu z razpoložljivimi kapacitetami.

3. člen

Občina zagotavlja enake pogoje za uporabo poslovnih prostorov in javnih površin vsem organizatorjem volilne kampanje.
V kolikor več organizatorjev izrazi željo po najemu poslovnih prostorov ali javnih površin v istem terminu, se prednost določi glede na vrstni red prispetja popolnih pisnih vlog in razpoložljivost poslovnih prostorov ali javnih površin.

4. člen

Vsak organizator volilne kampanje lahko z vlogo zaprosi za uporabo poslovnih prostorov in javnih površin iz 2. člena za namen organizacije predvolilnega shoda v času volilne kampanje za redne lokalne volitve v letu 2026.

Vloga za uporabo javne površine se vloži osebno ali po pošti na naslov Občina Jesenice, Cesta železarjev 6, 4270 Jesenice, ali po elektronski pošti na naslov: obcina.jesenice@jesenice.si najkasneje 5 dni pred željenim terminom. Skupaj s prijavnim obrazcem se v tem primeru vloži tudi vloga za izdajo dovoljenja za uporabo javne površine.

Vloga za uporabo poslovnega prostora se vloži osebno ali po pošti na naslov upravljavca poslovnega prostore najkasneje 5 dni pred željenim terminom, in sicer:
· banketna dvorana Kolpern – Gornjesavski muzej Jesenice, Cesta Franceta Prešerna 45, 4270 Jesenice, elektronska pošta: nina.hribar@gmj.si
· konferenčna dvorana Kolpern – Gornjesavski muzej Jesenice, Cesta Franceta Prešerna 45, 4270 Jesenice, elektronska pošta: nina.hribar@gmj.si
· dvorana v prostorih Gledališča Toneta Čufarja – Gledališče Toneta Čufarja Jesenice, Trg Toneta Čufarja 4, 4270 Jesenice, elektronska pošta: tajnistvo@gledalisce-tc.si
· dvorana v prostorih Kina Železar - Gledališče Toneta Čufarja Jesenice, Trg Toneta Čufarja 4, 4270 Jesenice, elektronska pošta: tajnistvo@gledalisce-tc.si
· sejna soba v prostorih Športne dvorane Podmežakla – Zavod za šport Jesenice, Ledarska ulica 4, Jesenice, elektronska pošta: zsj.tajnistvo@siol.net
· dvorana na Blejski Dobravi – KS Blejska Dobrava, Blejska Dobrava 44, 4273 Blejska Dobrava, elektronski naslov: ks.bl.dobrava@siol.net.

Prijava, vložena po roku iz prejšnjega odstavka, se obravnava le v primeru, če so na razpolago še prosti termini in če zaradi pozne prijave ni poseženo v pravice organizatorjev, ki so pravočasno oddali popolno vlogo. 

Na vlogi je potrebno navesti:
· naziv in popoln naslov organizatorja volilne kampanje (politične stranke, samostojne liste ali samostojnega kandidata),
· popolne podatke odgovorne osebe organizatorja,
· želeno lokacijo poslovnega prostora ali javne površine,
· želeni termin organizacije predvolilnega shoda (datum, ura in čas trajanja).

Prijavni obrazec je priloga Pravil.

5. člen

Upravljavec za oddajo poslovnih prostorov zaračunava najem. Višina najema je določena v skladu s ceniki za uporabo posameznega poslovnega prostora.

Pogoji najema in ceniki so objavljeni na naslednjih povezavah:
· banketna dvorana Kolpern: 
https://www.gmj.si/za-predavanja-okrogle-mize-delavnice-tecaje/
· konferenčna dvorana Kolpern: 
https://www.gmj.si/za-predavanja-okrogle-mize-delavnice-tecaje/
· dvorana v prostorih Gledališča Toneta Čufarja: https://www.gledalisce-tc.si/najem-dvorane/
· dvorana v prostorih Kina Železar: https://www.gledalisce-tc.si/najem-dvorane/
· sejna soba v prostorih Športne dvorane Podmežakla: 
https://www.zsport-jesenice.si/organizacije-zsj/
· dvorana na Blejski Dobravi: https://www.jesenice.si/za-obcana/register-predpisov/5-javne-finance/5-2-takse-tarife-nadomestila/item/19182-cenik-za-najemnino-in-uporabnino-prostorov-ks-blejska-dobrava

Občina Jesenice za uporabo javne površine zaračunava upravno takso ter občinsko takso na podlagi Odloka o občinskih taksah v občini Jesenice.

Vloga za izdajo dovoljenja za uporabo javne površine je dostopna na spletni povezavi: https://www.jesenice.si/za-obcana/vloge-obrazci/obrazci-komunalne-direkcije/item/18598-vloga-za-izdajo-dovoljenja-za-uporabo-javne-povrsine

Vrednost točke po Odloku o občinskih taksah v občini Jesenice od 1. 1. 2026 dalje znaša 0,0739 EUR.

6. člen

Občina Jesenice bo na podlagi vloge za izdajo dovoljenja za uporabo javne površine organizatorju volilne kampanje izdala račun za plačilo upravne in občinske takse.

Upravljavec poslovnih prostorov bo na podlagi prijavnega obrazca organizatorju volilne kampanje izdal račun za plačilo najema prostorov.

Po končani uporabi je uporabnik dolžan vzpostaviti prejšnje stanje oziroma pustiti poslovni prostor ali javno površino v stanju, v kakršnem ga je prevzel.

Organizator odgovarja za škodo, ki nastane v poslovnem prostoru ali na javni površini, če je le-ta nastala zaradi ravnanja organizatorja ali oseb, za katere je odgovoren.

7. člen

Ta pravila začnejo veljati z dnem sprejema in se uporabljajo za uporabo poslovnih prostorov in javnih površin v okviru volilne kampanje za lokalne volitve 2026.



Mag. Peter Bohinec
ŽUPAN



PRIJAVNI OBRAZEC ZA UPORABO POSLOVNEGA PROSTORA / JAVNE POVRŠINE ZA PREDVOLILNI SHOD
LOKALNE VOLITVE 2026


Organizator: ____________________________________________

Naslov/sedež: ___________________________________________

Odgovorna oseba: ________________________________________

Telefon: _______________________________________________

E-pošta: ________________________________________________


Želen poslovni prostor/javna površina (obkroži):

1.banketna dvorana Kolpern,
2. konferenčna dvorana Kolpern,
3. dvorana v prostorih Gledališča Toneta Čufarja,
4. dvorana v prostorih Kina Železar,
5. sejna soba v prostorih Športne dvorane Podmežakla,
7. dvorana na Blejski Dobravi,
9. Trg prijateljstva,
10. prireditveni prostor na Trgu Toneta Čufarja,
11. druga predlagana javna površin ali poslovni prostor: _____________________________________.

Datum shoda: ____________________________

Čas shoda od – do: _________________________



Organizator izjavlja, da bo poslovni prostor/javno površino uporabljal v skladu s temi pravili in veljavnimi predpisi.


Kraja in datum: ________________________________



Podpis odgovorne osebe: __________________________________

